钦定古今图书集成/明伦汇编/闺媛典/第041卷 > 林万寿继妻盛氏
## 钦定古今图书集成/明伦汇编/闺媛典/第041卷 > 林万寿继妻盛氏

按《诏安县志》：“盛氏，耆民林万寿继妻。万寿前娶于蔡，
生四男三女。蔡没，继室盛抚蔡所生如己出。天启四
年，乌山寇发，焚劫河东西，夜半入室。氏度势难两全，
急抱前妻所遗子女之幼者，委己所生男以去。男被
焚几毙，赖救不死。男名枫陛，长为诸生，循谨有士行，
邑人义之。”